ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 विषयी अद्ययावत माहिती
नवी दिल्ली, 10 एप्रिल 2023
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 220 कोटी 66 लाखांहून अधिक मात्रा देण्यात आल्या 
गेल्या 24 तासात 205 लस मात्रा देण्यात आल्या.
भारतातील उपचाराधीन रुग्णांची संख्या सध्या 35,199
उपचाराधीन रुग्णांचे प्रमाण आहे 0.08%
रुग्ण बरे होण्याचा दर सध्या 98.73%
गेल्या 24 तासात 3,481 रुग्ण बरे झाले असून आतापर्यंत  एकूण बरे झालेल्या रुग्णांची संख्या 4,41,96,318
गेल्या 24 तासात 5,880 नव्या कोरोना रुग्णांची नोंद.
दैनंदिन पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  92.28 कोटी कोविड चाचण्या घेण्यात आल्या, असून गेल्या 24 तासात 85,076 कोविड चाचण्या करण्यात आल्या.N.Chitale/U.Raikar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114
रेल्वे मंत्रालय
भारतीय रेल्वेच्या 100व्या ऑक्सिजन एक्स्प्रेसद्वारे मदत रवाना
100 ऑक्सिजन एक्स्प्रेसेस च्या माध्यमातून 6260 मेट्रीक टन ऑक्सिजन पाठवण्यात आला
काल देशभरात मिळून 800 मेट्रीक टन द्रवरूप ऑक्सिजन एक्स्प्रेसद्वारे पोचवण्यात आला.
उत्तराखंड, कर्नाटक, महाराष्ट्र, मध्यप्रदेश, हरयाणा, तेलंगणा, राजस्थान, दिल्ला व उत्तरप्रदेशात ऑक्सिजनची मदत ऑक्सिजन एक्स्प्रेसमार्फत पोचवली.
पुणे आणि डेहराडून येथे जाणाऱ्या पहिल्या ऑक्सिजन एक्स्प्रेस काल रात्री अनुक्रमे 120 मेट्रीक टन व 55 मेट्रीक टन ऑक्सिजन घेऊन पोहोचल्या.
महाराष्ट्रात 407 मेट्रीक टन, उत्तरप्रदेशात जवळपास 1680 मेट्रीक टन, मध्यप्रदेशात 360 मेट्रीक टन, हरयाणात 939 मेट्रीक टन, तेलंगणात 123 मेट्रीक टन, राजस्थानात 40 मेट्रीक टन, कर्नाटकात 120 मेट्रीक टन तर दिल्लीत 2404 मेट्रीक टन प्राणवायू उतरवण्यात आला.
सर्व अडचणींवर मात करत आणि नवे उपाय योजत, भारतीय रेल्वे वैद्यकीय वापरासाठीचा द्रवरूप ऑक्सिजन देशभरातील विविध राज्यांना पोचवण्याच्या कामी मदत करत आहे. आतापर्यंत भारतीय रेल्वेने जवळपास 6260 मेट्रीक टन वैद्यकीय वापरासाठीचा द्रवरुप ऑक्सिजन चे 396 टँकर्स देशभरातील विविध राज्यांना पोचवले आहेत.
काल रोजी ऑक्सिजन एक्स्प्रेसनी देशभरात जवळपास 800 मेट्रीक टन ऑक्सिजन पोहोचवला.
आता पर्यंत 100 ऑक्सिजन एक्स्प्रेसनी ही सेवा बजावली असून विविध राज्यांना मदत पोचवली आहे.
मदतीची विनंती करणाऱ्या सर्व राज्यांना शक्य तेवढा वैद्यकीय वापराचा द्रवरूप ऑक्सिजन कमीत कमी वेळात पोचवण्याचा भारतीय रेल्वेचा प्रयत्न आहे.
हे प्रसिद्ध होईपर्यंत महाराष्ट्रात 407 मेट्रीक टन, उत्तरप्रदेशात जवळपास 1680 मेट्रीक टन, मध्यप्रदेशात 360 मेट्रीक टन, हरयाणात 939 मेट्रीक टन, तेलंगणात 123 मेट्रीक टन, राजस्थानात 40 मेट्रीक टन, कर्नाटकात 120 मेट्रीक टन तर दिल्लीत 2404 मेट्रीक टन ऑक्सिजन उतरवण्यात आला आहे.
उत्तराखंडला जाणारी पहिली ऑक्सिजन एक्स्प्रेस 120 मेट्रीक टन प्राणवायू घेऊन झारखंडाचील टाटानगरहून निघाली होती ती काल रात्री पोहोचली.
ओदिशातील आंगूल येथून 55 मेट्रीक टन ऑक्सिजन घेऊन निघालेली ऑक्सिजन एक्स्प्रेस काल रात्री पुण्याला पोहोचली.
ऑक्सिजनची अशी नवीन प्रकारे होणारी वाहतूक ही सातत्याने होत असल्याने यासंबधीत आकडेवारी सतत अद्ययावत होत असते. येत्या काही दिवसांमध्ये आणखी ऑक्सिजन घेऊन अधिकाधिक ऑक्सिजन एक्स्प्रेस त्यांच्या रात्रीच्या प्रवासाला सुरुवात करतील.
पंतप्रधान कार्यालय
माजी पंतप्रधान राजीव गांधी यांच्या पुण्यतिथीनिमित्त पंतप्रधानांकडून आदरांजली
नवी दिल्ली, 21 मे 2020
माजी पंतप्रधान राजीव गांधी यांच्या पुण्यतिथीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
“माजी पंतप्रधान राजीव गांधी यांच्या पुण्यतिथीनिमित्त त्यांना आदरांजली”,असे पंतप्रधानांनी म्हटले आहे.
B.Gokhale/S.Kakade/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
ठाणे सीजीएसटीने 90.68 कोटी रुपयांच्या इनपुट टॅक्स क्रेडिट फसवणूक प्रकरणी एकाला अटक
बनावट इनपुट टॅक्स क्रेडिटचा  लाभ घेणाऱ्या आणि ते वापरणाऱ्या घोटाळेबाजांविरुद्ध सुरू करण्यात आलेल्या एका मोठ्या मोहिमेत मुंबई सीजीएसटी विभागाच्या ठाणे सेंट्रल जीएसटी आयुक्तालयाने एका सूत्रधाराला अटक केली आहे. त्याने मेसर्स दोशी मार्केटिंग कंपनी सुरु केली होती आणि भाईंदर पश्चिम येथून या कंपनीचे कामकाज पाहत होता. त्याने सीजीएसटी कायदा 2017 च्या तरतुदींचे उल्लंघन करून कोणतीही वस्तू किंवा सेवा न मिळवता 90.68 कोटी रुपयांच्या इनपुट टॅक्स क्रेडिट मिळवून त्याचा गैरवापर केला आहे.
त्याची कंपनी एस्बेस्टोस, सुती धागे, शिवणकामाचा धागा इत्यादींचा व्यापार करत होती आणि मालाची 503.80 कोटी रुपये किंमत दाखवून फसवणूक करून इनपुट टॅक्स क्रेडिटचा लाभ घेतला होता. प्रत्यक्षात माल न पुरवता आणि ई- वे बिल न भरता हा केवळ एका कागदावरचा व्यवहार होता.
यातील प्रमुख आरोपीला सीजीएसटी कायदा 2017 च्या तरतुदींखाली अटक करण्यात आली असून ठाण्याच्या महानगर दंडाधिकारी न्यायालयाने त्याला 5 नोव्हेंबरपर्यंत न्यायालयीन कोठडी दिली आहे .
आणखी दोन स्वतंत्र प्रकरणांमध्ये भाईंदर परिसरात कार्यरत त्रिमूर्ती जेम्स आणि निकिता ट्रेडिंग अँड कंपनी या दोन कंपन्यांचा 292 कोटी रुपयांचे बनावट इनपुट टॅक्स क्रेडिट मिळविण्यात सहभाग असल्याचे आढळून आल्यामुळे त्यांच्यावरही गुन्हा दाखल करण्यात आला आहे. या कंपन्या सक्रिय नव्हत्या आणि त्यांची नोंदणी रद्द करण्यात आली होती. या प्रकरणातील सूत्रधारांनाही पकडण्याचे प्रयत्न सुरू आहेत.
अधिक तपास सुरू आहे.
पंतप्रधान कार्यालय
पंतप्रधानांनी देशभरातील मुद्रा योजना लाभार्थ्यांशी व्हिडिओ ब्रिजच्या माध्यमातून साधला संवाद
(नवी दिल्ली, 29 मे 2018
पंतप्रधान नरेंद्र मोदी यांनी आज व्हिडिओ ब्रिजच्या माध्यमातून देशभरातील मुद्रा योजना लाभार्थ्यांशी संवाद साधला. सरकारी योजनांच्या विविध लाभार्थ्यांसोबत संवाद साधण्याच्या पंतप्रधानांच्या व्हिडिओ ब्रिज श्रृंखलेतील ही दुसरी व्हिडिओ कॉन्फरन्स आहे.
लाभार्थ्यांशी संवाद साधतेवेळी आपला आनंद व्यक्त करताना पंतप्रधान म्हणाले की, मुद्रा योजना ही नोकरी देणारी बनली आहे. या उपक्रमामुळे उद्योजकांना सावकार आणि दलालांच्या दुष्टचक्रातून बाहेर पडायला मदत होत आहे. यामुळे युवक, महिला आणि आपला नवीन व्यवसाय सुरू अथवा त्याचा विस्तार करू इच्छिणाऱ्यांसाठी नवीन संधी उपलब्ध आहेत.
प्रधानमंत्री मुद्रा योजनेअंतर्गत सरकारने आतापर्यंत 12 कोटी रुपये कर्जापैकी 5.75 लाख कोटी रुपयांचे कर्ज वितरीत केले आहे. यापैकी 28 टक्के म्हणजेच 3.25 लाख कोटी रुपयांचे कर्ज हे नव उद्योजकांना दिले आहे. एकूण वितरीत कर्जापैकी 74 टक्के महिला लाभार्थी आहेत तर 55 टक्के कर्ज हे अनुसूचित जाती/जमाती आणि इतर मागासवर्गीय समाजातील लोकांना देण्यात आले आहे.
प्रधानमंत्री मुद्रा योजना लाभार्थ्यांना संबोधित करताना पंतप्रधान म्हणाले की, या योजनेमुळे गरिबांच्या जीवनात परिवर्तन घडून आले आहे. छोट्या आणि लघु व्यवसायांना सहाय्य करून ही योजना लोकांना आर्थिक, सामाजिकदृष्ट्या बळकट करत आहे आणि लोकांना यशस्वी होण्यासाठी एक व्यासपीठ उपलब्ध करून देत आहे.
स्वयं-रोजगार निर्मितीवर जोर देताना पंतप्रधान म्हणाले की, स्वयं-रोजगार निर्मिता असणे ही आता अभिमानाची बाब झाली आहे. याआधी अशक्य असणाऱ्या गोष्टी साध्य करण्यासाठी लोकांना मदत करत आहे.
संवादादरम्यान पंतप्रधान म्हणाले की, मुद्रा योजना काही वर्षांआधी लागू केली असती तर लाखो लोकांना स्वत:चा व्यवसाय सुरू करायला मदत झाली असती आणि यामुळे स्थलांतर मोठ्या प्रमाणात थांबले असते.
पंतप्रधानांशी संवाद साधतांना लाभार्थ्यांनी सांगितले की, मुद्रा योजनेमुळे स्वत:चा व्यवसाय सुरू करायला त्यांना कशी मदत झाली आणि त्यामुळे इतरांसाठी रोजगार कशा प्रकारे उपलब्ध झाला.
8 एप्रिल 2015 रोजी पंतप्रधानांनी प्रधानमंत्री मुद्रा योजनेचा शुभारंभ केला. या योजनेअंतर्गत नॉन कॉर्पोरेट, छोट्या आणि लघु उद्योजकांना 10 लाख रुपयांपर्यंत कर्ज दिले जाते. व्यावसायिक बँका, आरआरबीएस, छोट्या वित्त बँका, सहकारी बँका, एमएफआयएस आणि एनबीएफसीएस हे कर्ज वितरीत करतात.
B.Gokhale/S.Mhatre/P.Kor
उपराष्ट्रपती कार्यालय
देशात वेळेवर आणि उच्च दर्जाच्या आपत्कालीन आरोग्य सेवा उपलब्ध करून देण्याचे उपराष्ट्रपतींचे आवाहन
(नवी दिल्ली, 7 नोव्हेंबर 2019
देशभरात वेळेवर आणि उच्च दर्जाच्या आपत्कालीन आरोग्य सेवा उपलब्ध करून देण्यासाठी गुंतवणूक वाढवण्याचे आवाहन उपराष्ट्रपती एम. व्यंकय्या नायडू यांनी केले आहे. ते आज नवी दिल्लीत विज्ञान भवन येथे दहाव्या आपत्कालीन वैद्यकीय आशियाई परिषदेच्या उद्घाटनप्रसंगी बोलत होते. आपत्कालीन स्थितीत नागरिकांना प्रथमोपचार संबंधी प्रशिक्षण देण्यासाठी आरोग्य क्षेत्रातल्या संबंधितांनी कार्यक्रम विकसित करावेत, जेणेकरून रुग्णांचे प्राण वाचवण्यात मदत होईल, असे ते म्हणाले. रस्ते अपघातात होणारे मृत्यू त्वरित प्रथमोपचार मिळाल्यास टाळता येऊ शकते, असे ते म्हणाले. आपत्कालीन स्थितीत कोणतेही रुग्णालय उपचाराचा अधिकार नाकारू शकत नाही, असे त्यांनी सांगितले.
B.Gokhale/S.Kane/P.Kor
आरोग्य आणि कुटुंब कल्याण मंत्रालय
भारतात सक्रीय रुग्णांची संख्या कमी होत 3.78 लाखांपेक्षा खाली, एकूण बाधित रुग्णसंख्येच्या 4% हून कमी
दररोजच्या रुग्णमुक्तीचा दर 3.14%
19 राज्ये/केंद्रशासित प्रदेशांतील दर आठवड्याचा पाॅझिटीव्ह रुग्णांचा दर राष्ट्रीय सरासरी पेक्षा जास्त
नवी दिल्ली 9 डिसेंबर 2020
भारतात सक्रीय रुग्णांची संख्या सातत्याने कमी होत रहाण्याचा कल कायम राहिला आहे. देशातील सक्रीय रुग्णांची संख्या 3,78,909 इतकी आहे. एकूण पाॅझिटीव्ह रुग्णांपैकी सक्रीय रुग्णांची संख्या ही आणखी कमी होऊन तो दर आता 3.89% इतका झाला आहे.
दररोज उपचारांनंतर बरे होणाऱ्या रुग्णांच्या संख्येपेक्षा दररोज नव्याने आढळणाऱ्या रुग्णांची संख्या कमी झाल्याने, सक्रीय रुग्णसंख्या कमी झाल्याचे सुनिश्चित झाले आहे. गेल्या 24 तासांत सक्रीय रुग्णसंख्या एकूण 4,957 ने कमी झाली आहे.
गेल्या 24 तासांत भारतात बरे झालेल्या रुग्णांची संख्या दररोज नव्याने आढळणाऱ्या रुग्णांपेक्षा कमी झाली असल्याची नोंद झाली आहे. गेल्या 24 तासांत 32,080 नवे रूग्ण आढळून आले तर तेवढ्याच कालावधीत बरे झालेल्या रुग्णांची संख्या 36,635 इतकी आहे.
चाचण्यांची एकूण संख्या जवळपास 15 कोटी  इतकी झाली आहे. दररोज दहा लाखांपेक्षा जास्त चाचण्या पूर्ण करण्याचे आपले ध्येय गाठत, गेल्या 24 तासांत 10,22,712 चाचण्या पूर्ण झाल्या. देशाची चाचणी संख्या वाढत जात ती आता दररोज 15 लाख इतकी झाली आहे.
देशात प्रयोगशाळांच्या मूलभूत सुविधेत कमालीची वाढ झाली असून सध्या 2,220 प्रयोगशाळा कार्यरत आहेत.
दररोज दहा लाख चाचण्या करण्यात येत असल्यामुळे एकूण पाॉझिटीव्ह रुग्णांचा दर सातत्याने कमी होत असून तो सध्या झपाट्याने खाली उतरत आहे.
एकूण राष्ट्रीय पाॅझिटीव्हीटीचा दर आज 6.50% इतका आढळून आला. रोजचा पाॅझिटीव्ह दर केवळ 3.14% इतका आहे. चाचण्यांचे प्रमाण अधिक असणे याचा अर्थ एकूण पाॅझिटीव्ह रुग्णांचे प्रमाण कमी आहे असा होतो.
19 राज्ये/केंद्रशासित प्रदेशांतील दर आठवड्याचा पाॅझिटीव्ह रुग्णांचा दर राष्ट्रीय सरासरी पेक्षा जास्त आहे.
खालील राज्यांतील एकूण चाचण्यांची संख्या आणि पाॅझिटीव्ह रुग्णांचे प्रमाण पुढे दिले आहे.
उत्तरप्रदेशात सर्वाधिक म्हणजे 2 कोटी चाचण्या करण्यात आल्या. बिहार, तामिळनाडू, कर्नाटक, महाराष्ट्र, आणि आंध्रप्रदेश ही आणखी काही राज्ये ज्यात एकूण चाचण्यांची संख्या 1 कोटीपेक्षा आहे.
रुग्ण बरे होण्याचा दर आता वाढून 94.66%इतका झाला आहे.आज 92 लाखांपेक्षा जास्त रुग्ण बरे झाले आहेत.
बरे झालेल्या रुग्णांपैकी 76.37% रुग्ण हे 10 राज्ये/केंद्रशासित प्रदेशांतील आहेत. महाराष्ट्रात एका दिवसात बरे झालेल्या रुग्णांच्या संख्येची नोंद झाली असून 6,365 रुग्ण नव्याने बरे झाले आहेत.गेल्या 24 तासांत केरळमध्ये 4,735 रुग्ण बरे झाले असून त्यापाठोपाठ दिल्लीत 3,307 रुग्ण बरे झाले आहेत.
75.11% नव्याने आढळून आलेले रुग्ण 10 राज्ये/केंद्रशासित प्रदेशांतील आहेत.
केरळमध्ये नव्याने नोंद झालेल्या रुग्णांची संख्या सर्वाधिक असून ती 5,032 इतकी आहे. त्याखालोखाल महाराष्ट्रात 4,026 नवे रुग्ण आढळून आले आहेत.
गेल्या 24 तासांत 402 रुग्णांचा मृत्यू झाला.
10 राज्ये/केंद्रशासित प्रदेशांत मृत्यूमुखी पडलेल्या रुग्णांची संख्या 76.37% इतकी आहे. दिल्लीत सर्वाधिक रूग्ण मृत्यूमुखीपडले आहेत. त्या खालोखाल महाराष्ट्र आणि पश्चिम बंगाल मधे अनुक्रमे 53 आणि 49 रुग्णांचा मृत्यू झाला.G.Chippalkatti/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
भारत आणि उझबेकिस्तान दरम्यान अमली पदार्थ, प्रतिबंधित औषधे यांच्या तस्करीविरोधात समझोता करार
पंतप्रधान नरेंद्र मोदी यांच्या अध्यक्षतेखालील मंत्रिमंडळाने भारत आणि उझबेकिस्तान दरम्यान झालेल्या अमली पदार्थ, प्रतिबंधित औषधे यांच्या तस्करीविरोधातील समझोता कराराला आज मंजुरी दिली.
फायदे:-
या सामंजस्य करारामुळे दोन्ही देशातील अमली पदार्थ आणि प्रतिबंधक औषधे यांच्या तस्करीविरोधातील कारवाईला बळ मिळणार आहे. तसेच यामुळे दोन्ही देशातील या क्षेत्रात कार्य करणाऱ्या सरकारी संस्थांमधील परस्पर सहकार्य वाढीस लागेल. या करारामुळे अमली पदार्थांची आंतरराष्ट्रीय तस्करी आटोक्यात येऊ शकेल.
पंतप्रधान कार्यालय
18 व्या भारत-आसियान शिखर परिषदेतील पंतप्रधान नरेंद्र मोदी यांचे भाष्य
नवी दिल्ली, 28 ऑक्टोबर 2021
महामहिम,
नमस्कार!
या वर्षीही आपल्याला पारंपारिक कौटुंबिक छायाचित्र काढता आले नाही, पण आभासी माध्यमातून आपण आसियान-भारत शिखर परिषदेची परंपरा कायम ठेवली आहे. 2021 मध्ये आसीयानचे यशस्वी अध्यक्ष झाल्याबद्दल मी ब्रुनेईचे सुलतान यांचे अभिनंदन करतो.
महामहिम,
कोविड-19 महामारीमुळे आपल्या सर्वांनाच अनेक आव्हानांचा सामना करावा लागला. पण हा आव्हानात्मक काळ एक प्रकारे भारत-आसियान मैत्रीसाठी ही कसोटीचाच होता. कोविडपूर्व काळापासूनचे आपले परस्पर सहकार्य आणि परस्पर सहानुभूती हे भविष्यात आपल्या नात्याला बळ देत राहील आणि आपल्यालोकांमधील सद्भावनेचा तो आधार असेल. इतिहास साक्षीदार आहे की भारत आणि आसियान सदस्य देश यांच्यात हजारो वर्षांपासून रसरशीत संबंध आहेत. आपली सामायिक मूल्ये, परंपरा, भाषा, ग्रंथ, वास्तुकला, संस्कृती, पाककृती इत्यादींमध्येही हे दिसून येते आणि म्हणूनच, आसियान संघटनेची एकता आणि केंद्रभूतता भारतासाठी नेहमीच महत्त्वाचे राहिली आहे.
आसियानची ही विशेष भूमिका, आपल्या प्रदेशातील सर्वांसाठी सुरक्षा आणि विकास अर्थात "सागर" धोरणामध्ये भारताचे ॲक्ट इस्ट धोरण समाविष्ट आहे. भारताचा हिंद-प्रशांत महासागर उपक्रम आणि आसियानचे आउटलुक फॉर द इंडो-पॅसिफिक हे हिंद -प्रशांत प्रदेशात आपली सामायिक दृष्टी आणि परस्पर सहकार्याचा पाया आहेत.
महामहिम,
आपल्या भागीदारीला 2022 मधे 30 वर्षे पूर्ण होणार आहेत. भारतालाही स्वातंत्र्य मिळून पंचाहत्तर वर्षे पूर्ण होतील. हा महत्त्वाचा टप्पा आम्ही 'आसियान-भारत मैत्री वर्ष' म्हणून साजरा करणार आहोत याचा मला खूप आनंद आहे. आगामी अध्यक्ष देश कंबोडिया आणि आमचे देश समन्वयक, सिंगापूर यांच्या सहकार्याने परस्पर संबंध अधिक दृढ करण्यासाठी भारत वचनबद्ध आहे. आता मी तुमची मते ऐकण्यासाठी आतूर आहे.
खूप खूप धन्यवाद!
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
भारतीय स्पर्धा आयोग
भारतीय स्पर्धा आयोगाकडून टीपीजी ग्रोथ व्ही एस एफ मार्केट प्रायवेट लिमिटेडकडून एपीआय होल्डिंग प्रायवेट मर्यादित च्या 8% भागभांडवलाच्या अधिग्रहणास मंजूरी
भारतीय स्पर्धा आयोगाने काल टीपीजी ग्रोथ व्ही एस एफ मार्केट प्रायवेट लिमिटेड  कडून एपीआय होल्डिंग प्रायवेट मर्यादित च्या 8% भागभांडवलाच्या अधिग्रहणास स्पर्धा कायदा, 2002 च्या कलम 31 नुसार मंजूरी दिली आहे.
अधिग्रहण करणारी कंपनी ही सिंगापूरमधील विशेष उद्दिष्टाने स्थापन झालेली नवी कंपनी आहे आणि सध्या तिची भारतात एकही गुंतवणूक वा प्रत्यक्ष अस्तित्व नाही. या अधिग्रहणकर्ती असलेल्या कंपनीला TPG  व कोरियन इन्वेस्टमेंट कॉर्पोरेशन संयुकतपणे निधीपुरवठा करतील.
API होल्डिंग ही भारतातील कंपनी असून ती API होल्डिंग ग्रुपची मूळ घटक कंपनी आहे. API होल्डिंग थेट वा सहाय्यक कंपन्यांच्या मदतीने पुढील व्यवसायिक कामे करू शकते.
- औषधांची विक्री व वितरण 
- वाहतूक सेवेला परवानगी विशेषतः औषधक्षेत्राशी संबधित वाहतूक.
- उत्पादने, वैद्यकीय उपकरणे व थेट दिली जाणारी औषधे यांची ई-कॉमर्स मंचावरून विक्री करण्यासाठी आवश्यक तंत्रज्ञानाचा मालकी हक्क व बौध्दिक संपदेवरील हक्क प्रस्थापित करणे
- औषधी, आयुर्वेदिक, पोषण उत्पादने, निर्जंतुकीकरण करणारी उत्पादने, जीवनावश्यक औषधे, हर्बल उत्पादने व फूट सप्लीमेंट यांचे उत्पादन  व विपणन
याबाबतीतील भारतीय स्पर्धा आयोगाचा सविस्तर आदेश जारी होईल.
पंतप्रधान कार्यालय
पद्म पुरस्कार प्राप्त समाजसेविका शांती देवी यांच्या निधनाबद्दल पंतप्रधानांकडून दुःख व्यक्त
नवी दिल्ली, 17 जानेवारी 2022
पद्म पुरस्काराने सन्मानित ख्यातनाम समाजसेविका शांती देवी जी यांच्या निधनाबद्दल पंतप्रधान नरेंद्र मोदी यांनी दुःख व्यक्त केले आहे.
ट्विटरवरून प्रकाशित केलेल्या शोकसंदेशात पंतप्रधान म्हणतात,
"गरीब आणि वंचितांचा आवाज म्हणून शांतीदेवी कायम स्मरणात राहतील. दुःख दूर करण्यासाठी, तसेच अधिक निरोगी, स्वास्थ्यपूर्ण आणि न्यायाधिष्ठित समाजाच्या निर्मितीसाठी त्यांनी निःस्वार्थपणे काम केले. त्यांच्या निधनाने व्यथित झालो आहे. त्यांच्या परिवाराच्या आणि असंख्य अनुयायी तसेच प्रशंसकांच्या दुःखात मी सहभागी आहे. ॐ शांतिः ।N.Chitale/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ.जितेंद्र सिंह यांच्या हस्ते हैदराबाद येथे आयोजित वैज्ञानिक प्रशासकांच्या प्रशिक्षण कार्यक्रमाची सुरुवात; आयजीओटी मॉड्यूल्सचेदेखील केले उद्घाटन
नवी दिल्ली, 17 फेब्रुवारी 2023
केंद्रीय विज्ञान आणि तंत्रज्ञान राज्यमंत्री , भूविज्ञान राज्यमंत्री , पंतप्रधान कार्यालयातील तसेच कार्मिक, सार्वजनिक तक्रार निवारण, निवृत्तीवेतन आणि अणुउर्जा तसेच अवकाश विभागाचे राज्यमंत्री डॉ.जितेंद्र सिंह यांनी आज हैदराबाद येथील भारतीय प्रशासकीय कर्मचारी महाविद्यालयात वैज्ञानिक प्रशासकांच्या प्रशिक्षण कार्यक्रमाची सुरुवात केली.
या प्रसंगी, केंद्रीय मंत्र्यांनी आयजीओटी मंचाच्या माध्यमातून घेतल्या जाणाऱ्या प्रशासनविषयक अभ्यासक्रमाच्या मॉड्यूलचेदेखील उद्घाटन केले.
या कार्यक्रमात उपस्थितांना संबोधित करताना केंद्रीय मंत्री डॉ.जितेंद्र सिंह म्हणाले की, महामारी, शाश्वतता आणि हवामान बदल यांसारख्या आपल्या काळातील आव्हानांचा सामना करण्यासाठी विज्ञान आणि तंत्रज्ञान यांची जोड अत्यावश्यक ठरते. म्हणूनच, आपल्याला तंत्रज्ञानविषयक प्रशासन या घटकाची भूमिका अत्यंत महत्त्वाची आहे हे समजून घ्यावे लागेल असे ते म्हणाले.
वैज्ञानिकांसाठी ‘विज्ञान संवाद’या विषयावरील अभ्यासक्रम सुरु होत असल्याबद्दल केंद्रीय मंत्री डॉ. सिंह यांनी आनंद व्यक्त केला. हे सर्व प्रयत्न ज्यांच्यासाठी सुरु आहेत त्या सर्वसामान्य नागरिकांशी, आपल्या सरकारचा विज्ञान आणि तंत्रज्ञान विभाग कोणकोणती कार्ये करत आहे याविषयी संवाद साधणे हे विज्ञान या विषयाला लोकप्रियता मिळवून देण्यातील सर्वात पहिले आव्हान आहे असे मत त्यांनी व्यक्त केले. आयजीओटी मंचावरील अभ्यासक्रमात प्रवेश घेऊन लोकांसाठी सुरु असलेले वैज्ञानिक क्षेत्रातील कार्य त्यांच्यापर्यंत पोहोचवावे असा आग्रह केंद्रीय मंत्र्यांनी सर्व वैज्ञानिक आणि संशोधकांना केला.
वैज्ञानिक प्रशासकांसाठीच्या या अभ्यासक्रमाची रचना एएससीआय आणि सीबीसी यांनी केली असून त्यात खासगी क्षेत्राशी सहकारी संबंध स्थापन करण्याच्या दृष्टीने देखील सुविधा निर्माण करण्यात आल्या आहेत अशी माहिती डॉ. जितेंद्र सिंह यांनी यावेळी दिली.
ज्येष्ठ वैज्ञानिकांसाठी आयोजित परिणामकारक नेतृत्व आणि सर्जनशीलतेवर आधारित या प्रशिक्षण कार्यक्रमाची रचना अशा पद्धतीने करण्यात आली आहे की त्यातून, सर्जनशील मानसिकतेच्या कौशल्यांची माहिती सहभागी वैज्ञानिकांना देणे, प्रभावी नेते बनण्यासाठी विविध योग्यता शिकण्याची संधी उपलब्ध करून देणे आणि त्यातून विज्ञानविषयक संस्थांना आजच्या स्पर्धात्मक वातावरणात अधिक प्रभावीपणे काम करण्यास सक्षम करणे ही उद्दिष्ट्ये साध्य होतील.
S.Kulkarni/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
पेट्रोलियम आणि नैसर्गिक वायू मंत्रालय
पेट्रोलियम आणि नैसर्गिक वायू तसेच गृहनिर्माण आणि नागरी व्यवहार मंत्री हरदीप सिंग पुरी यांनी गयानाचे राष्ट्राध्यक्ष डॉ. मोहम्मद इरफान अली यांची घेतली भेट
नवी दिल्ली, 12 जानेवारी 2023
पेट्रोलियम आणि नैसर्गिक वायू तसेच गृहनिर्माण आणि नागरी व्यवहार मंत्री हरदीप सिंग पुरी यांनी आज नवी दिल्लीत गयाना सहकारी प्रजासत्ताकचे अध्यक्ष डॉ. मोहम्मद इरफान अली यांची भेट घेतली.
संपूर्ण तेल आणि वायू परिसंस्थेमध्ये सहकार्य वाढविण्याबाबत उभय नेत्यांनी फलदायी आणि समावेशक चर्चा केली तसेच दोन्ही देशांदरम्यान अस्तित्वात असलेल्या समन्वयांची नोंद घेतली.
उभय पक्षांनी द्विपक्षीय ऊर्जा भागीदारीतील अलीकडील घडामोडींची दखल घेतली. 31 ऑक्टोबर 2022 रोजी अबू धाबी येथे अबुधाबी आंतरराष्ट्रीय पेट्रोलियम प्रदर्शन आणि परिषद  -2022 दरम्यान हरदीप पुरी आणि गयानाचे नैसर्गिक संसाधन मंत्री विक्रम भारत यांची भेट झाली तर ऑगस्ट 2022 मध्ये भारतीय ऊर्जा क्षेत्रातल्या सार्वजनिक कंपनीच्या प्रतिनिधींनी गयानाला भेट दिली.
तेल आणि वायू क्षेत्रात दीर्घकालीन मागणी, गयानामधील उत्खनन आणि उत्पादन कृतींमध्ये सहभाग, तांत्रिक सहकार्य आणि क्षमता वाढीसह थेट सरकार ते सरकार सहकार्यावर दोन्ही नेत्यांनी सहमती दर्शवली.
या चर्चेतले मुद्दे पुढे नेण्यासाठी दोन तांत्रिक पथके स्थापन करण्याचे त्यांनी मान्य केले. फेब्रुवारी 2023 मध्ये गयानाचे उपाध्यक्ष भरत जगदेव यांच्या भारत भेटीदरम्यान भविष्यातील सहकार्याची रूपरेषा निश्चित केली जाईल.
गयाना पॉवर आणि गॅस इंक  आणि इंजिनियर्स इंडिया लिमिटेड  यांच्यात गयाना येथे एकात्मिक नैसर्गिक वायू द्रवरूप  प्लांट आणि 300 मेगावॅट कम्बाईंड सायकल गॅस टर्बाईन  पॉवर प्लांट प्रकल्पासाठी सल्लामसलत सेवा प्रदान करण्यासाठी झालेल्या करारावरही उभय नेत्यांनी स्वाक्षरी केली.
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
मंत्रिमंडळ
जम्मू आणि काश्मीरमधे आंतरराष्ट्रीय सीमे लगत राहणाऱ्या नागरीकांना दिलासा
रोजगार, पदोन्नती आणि शैक्षणिक अभ्यासक्रमांच्या प्रवेशात आरक्षणाचा लाभ मिळणार
नवी दिल्ली, 12 जून 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज जम्मू आणि काश्मीर आरक्षण  विधेयक 2019 ला मंजुरी दिली. संसदेच्या आगामी अधिवेशनात दोन्ही सभागृहांमधे हे विधेयक मांडण्यात येईल.
मंत्रिमंडळाचा हा निर्णय सबका साथ, सबका विकास, सबका विश्वास प्रति पंतप्रधान मोदींच्या दूरदृष्टीचे प्रतिबिंब आहे.
लाभ:
या निर्णयामुळे जम्मू आणि काश्मीरमधे आंतरराष्ट्रीय सीमे लगतच्या भागात राहणाऱ्या नागरीकांना मोठा दिलासा मिळणार आहे. त्यांना थेट नियुक्ती, पदोन्नती आणि विविध व्यवसायिक अभ्यासक्रमांमधे प्रवेशासाठी आरक्षणाचा लाभ घेता येईल.
गर्भितार्थ:
हे विधेयक जम्मू आणि काश्मीर आरक्षण  अध्यादेश 2019 ची जागा घेईल. या निर्णयामुळे आंतरराष्ट्रीय सीमे लगत राहणारे लोक प्रत्यक्ष नियंत्रण रेषेलगत राहणाऱ्या लोकांना मिळणाऱ्या आरक्षणाच्या कक्षेत येतील.
B.Gokhale/S.Kane/D.Rane
(Visitor Counter : 94
पंतप्रधान कार्यालय
‘मेरी माटी मेरा देश’ मोहिमेत सहभागी होण्याचे पंतप्रधानांचे नागरिकांना आवाहन
नवी दिल्ली, 1 सप्टेंबर 2023
पंतप्रधान नरेंद्र मोदी यांनी मेरी माटी मेरा देश मोहिमेच्या यशस्वीतेसाठी शुभेच्छा दिल्या आहेत आणि देशभरातील मातीने तयार केलेली 'वाटिका' 'एक भारत श्रेष्ठ भारत'चा आदर्श साकार करेल अशी आशा व्यक्त केली आहे.
केंद्रीय मंत्री अमित शहा यांच्या ट्विटला उत्तर देताना, पंतप्रधानांनी ‘एक्स’ संदेशात म्हटले:
"खूप खूप शुभेच्छा! 'मेरी माटी-मेरा देश' मोहिमेमुळे आमची एकता आणि अखंडतेची भावना अधिक दृढ होणार आहे. मला खात्री आहे की या अंतर्गत देशभरातून गोळा केलेल्या मातीपासून एक अशी अमृत वाटिका तयार केली जाईल जी 'एक भारत श्रेष्ठ भारत' ही संकल्पना साकार करेल. या 'अमृत कलश यात्रे'त मोठ्या प्रमाणात सहभागी व्हा.
S.Bedekar/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान नरेंद्र मोदी मध्य प्रदेशात 29 मार्च रोजी पंतप्रधान आवास योजना -ग्रामीणच्या 5 लाखांहून अधिक लाभार्थ्यांच्या ‘गृह प्रवेश ’कार्यक्रमात होणार सहभागी
देशातील प्रत्येक गरजू कुटुंबाला पक्के घर देण्याच्या पंतप्रधानांच्या प्रयत्नांच्या दिशेने आणखी एक पाऊल
नवी दिल्ली, 28 मार्च 2022
मध्य प्रदेशातील पंतप्रधान आवास योजना -ग्रामीणच्या सुमारे 5.21 लाख लाभार्थ्यांच्या ‘गृह प्रवेश’ कार्यक्रमात पंतप्रधान नरेंद्र मोदी 29 मार्च रोजी दुपारी 12:30 वाजता व्हिडीओ कॉन्फरन्सिंगद्वारे सहभागी होणार आहेत. यावेळी पंतप्रधान उपस्थितांना संबोधित करतील.
देशातील प्रत्येक गरजू कुटुंबाला सर्व मूलभूत सुविधांसह पक्के घर उपलब्ध व्हावे यासाठी पंतप्रधान सातत्याने प्रयत्नशील असतात. या दिशेने हे आणखी एक पाऊल आहे.
उद्या होणाऱ्या सोहळ्यात मध्य प्रदेशातील नवीन घरे शंख, दिवा, फुले आणि रांगोळी यांनी सुशोभित करण्यात येणार असून याप्रसंगी पारंपारिक कार्यक्रमांचेही आयोजन करण्यात आले आहे.
मध्य प्रदेशात पंतप्रधान आवास योजना  ची अंमलबजावणी अनेक अर्थांनी वैशिष्ट्यपूर्ण ठरली आहे. महिला गवंडीसह हजारो गवंडींना प्रशिक्षण देणे, फ्लाय ऐश विटांचा वापर करणे, याखेरीज प्रकल्पांवरील देखरेख व चांगल्या कार्यान्वयासाठी तंत्रज्ञानाचा वापर, सामग्रीचे केंद्रीकरण, कर्जाची उपलब्धता याद्वारे महिला स्वयं-सहायता गटांचे सक्षमीकरण यासारख्या अनेक नाविन्यपूर्ण बाबी अंमलबजावणीदरम्यान पाहायला मिळत आहे.S.Thakur/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(